Tamiḍrant-agi (tawsit), temmal-d lewṣayef yettarran iḍrisen ddukklen deg yiwen n ssenf lewṣayef-agi, qqnen ɣer waṭas n yiswiren.Iswiren i d-yettbanen mliḥ d wid n talɣa d ugbur d tmenna.Iswiren-agi akk ttekkin deg tḍersa s yin akkin deg usissen n yiḍrisen d tewsatin.Deg yidelsan ibedden ɣef tmawit. Tilin n tewsatin n tsekla tḍal akkin i tlisa n yiswiren n uḍris. Beṭṭu n yiḍrisen iseklanen n tmawit, yeqqen diɣen ɣer yiferdisen yellan beṛṛa n uḍris am tegnatin d tɣara n tmenna (melmi d wanda d wamek i yettili?) D ṣṣenf n umennay (anwa-t?) d ṣṣenf n unermas (anwa-t? Ṣṣenf n umseflid?) Iferdisen-agi akk ttakken-d tamiḍrant n useḍru. D tadukli n yiḍrisen i d-yettakken tettili .wama nettat, ur tettili ara s timmad-is. Tawsit tettili kan s wassaɣen n umxalef yettilin gar-as d tawsit.